Diari Oficial de la Generalitat Valenciana


Sumari del DOGV 6474, del 07-03-2011 (2011/2606)

ORDRE 9/2011, de 3 de març, de la Conselleria d'Indústria, Comerç i Innovació, per la qual es regulen les ajudes en matèria d'internacionalització i promoció comercial per a l'exercici 2011.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6474

Data del DOGV
:   07-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2606


Data del document
:   03-03-2011

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 9/2011, de 3 de març, de la Conselleria d'Indústria, Comerç i Innovació, per la qual es regulen les ajudes en matèria d'internacionalització i promoció comercial per a l'exercici 2011. [2011/2606]  
La Comunitat Valenciana és una àrea econòmica en creixement, que es caracteritza per un alt grau d'obertura a l'exterior, particularment per la seua participació en el comerç internacional, relativament elevada respecte d'altres regions espanyoles i europees. La posició geogràfica privilegiada que ocupa en l'arc mediterrani occidental, les seues infraestructures modernes de qualsevol tipus i el bon nivell de desenvolupament industrial i de servicis de què gaudix, l'han convertida en una zona d'interés estratègic en les transaccions intercontinentals, atractiva tant per a mitjançar en els fluxos de mercaderies com per a la captació d'inversions d'alt contingut innovador.  
Les empreses i les institucions fan un valuós esforç per portar els productes i la imatge d'esta regió a tots els mercats internacionals, actitud que és inspirada i compartida per tot el cos social. Per a complir este objectiu i aconseguir més competitivitat en l'escenari de la globalització, s'actua en dues direccions: ampliant la base exportadora de la Comunitat Valenciana, així com que més productes o sectors d'activitat es dirigisquen cap a eixos destins; i multiplicant els recursos i les iniciatives promocionals que les unes i les altres posen a disposició de la internacionalització de l'economia valenciana.   
La Generalitat impulsa este procés que marxa en sintonia perfecta amb els objectius de la política de promoció econòmica, entre els quals figura augmentar la presència activa de l'economia regional en l'exterior, i incentiva les accions promocionals que les empreses, les associacions sectorials, els consorcis empresarials i la resta d'organitzacions professionals relacionades amb la internacionalització realitzen des de la Comunitat, a fi de guanyar posicions en els mercats internacionals; com també dóna suport a la cooperació d'organismes, cambres de comerç o altres entitats, en esta tasca.   
En este sentit, la Conselleria d'Indústria, Comerç i Innovació establix una línia específica d'ajudes a la promoció dels productes i de l'economia valenciana, bé siga realitzada per empreses individualment o agrupadament, bé es canalitze a través d'accions de corporacions o institucions vinculades amb el comerç exterior, a fi que aconseguisquen la major repercussió possible i la màxima rendibilitat dels recursos emprats, tal com es recull en la línia 5.1 de l'Estratègia de Política Industrial 2010-2015 de la Generalitat Valenciana.   
Les accions dirigides a millorar el coneixement dels nostres productes i la projecció de la nostra economia en l'exterior rebran una atenció particular per part d'este programa.   
Per això, i en virtut de les facultats que m'atorguen l'article 28 de la Llei 5/1983, de 30 de desembre, del Consell, en la modificació que en fa la Llei 12/2007, de 20 de març, de la Generalitat, i l'article 47 del text refós de la Llei d'Hisenda Pública de la Generalitat,  
ORDENE  
TÍTOL I  
Disposicions generals  
Article 1. Objecte i àmbit   
L'objecte de la present ordre és establir el règim de la concessió d'ajudes amb la finalitat d'afavorir la internacionalització de les empreses i la promoció dels productes de la Comunitat Valenciana, durant l'exercici 2011, així com contribuir a la realització d'accions promocionals que permeten incrementar i consolidar la seua presència en els principals mercats internacionals, d'acord amb les consignacions pressupostàries que per a l'exercici 2011 establix la Llei 17/2010, de 30 de desembre, de Pressupostos de la Generalitat per a l'exercici 2011.   
Article 2. Finançament de les ajudes  
1. Les ajudes establides en la present ordre es financen a càrrec de la secció 11, programa pressupostari 762.10, Comerç Exterior, capítol IV, línia T0150, per un import global màxim de 2.800.000 €, que es distribuiran de la forma següent entre les accions previstes en el títol II de la present ordre:  
Capítol I. Accions desenvolupades per associacions empresarials i consells reguladors de denominació d'origen que tindran una dotació màxima d'1.700.000 €.  
Capítol II. Actuacions desenvolupades per part de les xicotetes i mitjanes empreses (pimes) de la Comunitat Valenciana que participen en accions de promoció exterior organitzades de forma conjunta per les cambres de comerç de la Comunitat Valenciana, que tindran una dotació màxima de 200.000 €.  
Capítol III:   
a) Secció primera. Suport a plans estratègics duts a terme per consorcis d'exportació, grups de promoció o pimes que actuen agrupadament, que tindrà una dotació màxima de 300.000 €.  
b) Secció segona:  
- Programa de suport a la promoció exterior de les pimes de la Comunitat Valenciana que participen amb caràcter individual en fires internacionals en l'exterior i que tindrà una dotació màxima de 500.000 €.  
- Programa de suport a la promoció exterior de les pimes de la Comunitat Valenciana que participen en accions organitzades per l'IVEX, que tindrà una dotació màxima de 100.000 €.  
2. Les minoracions sobre les subvencions concedides inicialment podran destinar-se a pagament de recursos.  
3. El règim d'ajudes s'aplicarà tal com es determina en els articles següents.   
Article 3. Entitat col·laboradora   
1. De conformitat amb el que establixen l'article 47.4.a del text refós de la Llei d'Hisenda Pública de la Generalitat i l'article 12 de la Llei 38/2003, de 17 de novembre, General de Subvencions, el lliurament i la distribució dels fons públics als beneficiaris correspondrà a l'Institut Valencià de l'Exportació, IVEX, SA (en avant IVEX), en els termes i en les condicions que es preveuen en esta ordre. L'IVEX presentarà declaració responsable, firmada per òrgan competent, acreditativa de no estar sotmés a les prohibicions per a obtenir la condició d'entitat col·laboradora, assenyalades en l'article 13 de la Llei 28/2003, del 17 de novembre, General de Subvencions.  
2. L'IVEX, com a entitat col·laboradora, en virtut del conveni de col·laboració subscrit el 31 de juliol de 2008 entre la Generalitat, a través de la Conselleria d'Indústria, Comerç i Innovació, i l'Institut Valencià de l'Exportació, IVEX, SA, per a la gestió d'ajudes de la Direcció General d'Internacionalització, haurà de complir les obligacions que s'establixen en l'article 47.4 a del text refós de la Llei d'Hisenda Pública de la Generalitat i en l'article 15 de la Llei 38/2003, de 17 de novembre, General de Subvencions.   
Article 4. Beneficiaris de les ajudes   
1. Podran ser beneficiaris de les ajudes les entitats esmentades a continuació que s'especifiquen en cada apartat d'esta ordre: les associacions empresarials amb independència de la forma jurídica que adopten i els consells reguladors de denominació d'origen, ambdós radicats a la Comunitat Valenciana, i els consorcis, grups de promoció i les xicotetes i mitjanes empreses amb personalitat jurídica pròpia i domicili social a la Comunitat Valenciana.   
2. Als efectes de les ajudes regulades en esta ordre, s'entendrà per pimes aquelles empreses que reunisquen els requisits següents:   
a) Que ocupen menys de 250 persones.   
b) Que el seu volum de negocis anual no excedix de 50 milions d'euros o que el seu balanç general anual no excedix de 43 milions d'euros.   
En la categoria de les pimes, es definix una xicoteta empresa com una empresa:  
a) Que ocupa menys de 50 persones.  
b) Que el seu volum de negocis anual no excedix de 10 milions d'euros o que el seu balanç general anual no excedix de 10 milions d'euros.  
3. El còmput dels efectius i límits assenyalats s'efectuarà tal com disposa l'annex I del Reglament (CE) núm. 800/2008, de la Comissió, de 6 d'agost de 2008, Reglament General d'Exempció per Categories (DOUE L 214/3, de 9 d'agost de 2008), sobre «definició de PIME».  
4. Queden excloses les comunitats de béns i les societats civils, així com les fundacions i administracions públiques.  
Article 5. Accions susceptibles de suport   
1. Les ajudes establides podran anar destinades a les actuacions que tinguen com a objecte la internacionalització de les empreses o la promoció i comercialització dels productes de la Comunitat Valenciana.   
2. Només serà subvencionable l'IVA satisfet per l'adquisició de béns i servicis quan la beneficiària present certificat actualitzat, expedit per l'Agència Estatal d'Administració Tributària, d'exempció o no-subjecció a l'IVA, o acredite documentalment que l'import de l'impost forma part del cost de l'actuació subvencionable, i no serà susceptible de recuperació o compensació.   
3. No s'admetrà la subcontractació, el subarrendament, ni qualsevol negoci jurídic que implique la gestió o l'execució de tot o de part de l'activitat objecte de la subvenció per un proveïdor extern de servicis, siga quina siga la seua forma jurídica.  
4. Per al cas de les ajudes a xicotetes i mitjanes empreses (pimes) de la Comunitat Valenciana, podran concedir-se subvencions per a finançar les despeses relatives a un nombre màxim de quatre accions per empresa. Els plans estratègics previstos en la secció primera del capítol III del títol II d'esta ordre no entraran en este còmput.  
5. Les ajudes previstes en la present ordre podran arribar fins al 60% del cost (IVA exclòs) de les accions previstes per a l'any 2011, corresponent a les despeses que s'especifiquen com a subvencionables en els diferents apartats d'esta ordre, sempre que el pressupost mínim elegible de la sol·licitud i la corresponent justificació siga d'1.000,00 €. En cas de les empreses, este límit els afectarà tant quan realitzen accions individuals com quan que ho facen de manera agrupada, o en accions organitzades per associacions empresarials o consells reguladors.  
Article 6. Presentació de sol·licituds i termini. Documentació  
1. Les sol·licituds i la documentació annexa per a l'obtenció de les ajudes regulades per la present ordre hauran de dirigir-se a la Direcció General d'Internacionalització i presentar-se per mitjà de l'imprés normalitzat en el Registre General de la Conselleria d'Indústria, Comerç i Innovació (c/ Colom, núm. 32, 46836 València), o mitjançant qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.   
2. L'imprés normalitzat de sol·licitud s'omplirà utilitzant l'aplicació dissenyada per a estes ajudes que apareix en la pàgina web de l'IVEX, , o bé omplint un imprés facilitat per l'IVEX.   
3. Els sol·licitants podran trametre a l'IVEX la seua sol·licitud i els altres documents electrònics de forma provisional, via Internet, utilitzant l'aplicació informàtica mencionada en l'apartat 2.   
4. Este enviament haurà de convalidar-se mitjançant la presentació de l'imprés de sol·licitud i la documentació annexa en el lloc establit en l'apartat 1, dins dels terminis indicats en els articles corresponents de la present ordre.  
La presentació de la sol·licitud porta implícita l'acceptació de les bases d'esta convocatòria.  
5. Les sol·licituds hauran d'anar acompanyades de la documentació següent que a continuació s'especifica:  
a) Autorització expressa a la Conselleria d'Indústria, Comerç i Innovació perquè esta comprove les dades d'identitat del sol·licitant o, en cas que es tracte d'una persona jurídica, del seu representant, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. No obstant això, si de la comprovació efectuada resultara alguna discordança amb les dades facilitades pel mateix interessat, l'òrgan instructor estarà facultat per a aclarir-la. Si el sol·licitant no hi presta el seu consentiment, haurà d'aportar fotocòpia del document nacional d'identitat.  
a.1) En el cas de societats la inscripció de les quals en el Registre Mercantil siga obligatòria:  
- Fotocòpia compulsada del CIF de l'entitat.  
L'IVEX obtindrà la informació relativa a la personalitat jurídica del sol·licitant i els poders del representant del Registre Mercantil, si bé podrà demanar directament al sol·licitant la presentació d'algun document concret.  
a.2) En el cas de societats la inscripció de les quals en el Registre Mercantil no siga obligatòria:  
- Fotocòpia compulsada del CIF de l'entitat.  
- Fotocòpia de l'escriptura de constitució de l'entitat, o de la que continga l'articulat complet dels seus estatuts vigents.  
- Fotocòpia del poder de representació.  
a.3) En el cas de consells reguladors i associacions d'empresaris:   
- Fotocòpia compulsada del CIF de l'entitat.  
- Fotocòpia del document que continga els estatuts vigents de l'entitat.  
- Fotocòpia del poder de representació.  
En el cas que les fotocòpies compulsades a aportar ja estigueren en poder de l'IVEX, podrà aportar-se declaració de vigència, segons model que pot descarregar-se de la pàgina web de l'IVEX , sempre que no hagen transcorregut més de cinc anys des de la finalització del procediment a què corresponguen i que no hagen experimentat cap variació.  
a.3) Si és el cas, documentació addicional necessària per a acreditar el compliment dels requisits de l'article 4.1 d'esta ordre.  
b) Memòria descriptiva de l'actuació per a la qual se sol·licita l'ajuda, amb pressupostos detallats per partides. (Model disponible en la pàgina web )  
c) Dades de domiciliació bancària segons model facilitat a este efecte (fitxa de manteniment de tercers), excepte que s'hagen presentat amb anterioritat davant de la Conselleria d'Indústria, Comerç i Innovació i no hagen experimentat variació, acompanyades del certificat de titularitat del compte corrent bancari.  
d) Acreditació que el sol·licitant de la subvenció es troba al corrent en el compliment de les obligacions tributàries i davant la Seguretat Social. La presentació de la sol·licitud comportarà, excepte denegació expressa del sol·licitant, l'autorització a l'òrgan gestor per a demanar els certificats a emetre per l'Agència Estatal d'Administració Tributària, per la Tresoreria General de la Seguretat Social i per la Conselleria d'Economia, Hisenda i Ocupació que acrediten el compliment pel sol·licitant de les seues obligacions tributàries i amb la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, i en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei General de Subvencions. En cas de denegació expressa del sol·licitant, este acreditarà el compliment de les obligacions tributàries i amb la Seguretat Social per mitjà de l'aportació dels certificats corresponents. En qualsevol cas, l'IVEX podrà requerir-los directament si la informació obtinguda presenta alguna incidència.  
e) Declaració responsable sobre ajudes d'estat obtingudes per als mateixos costos subvencionables, i ajudes de minimis concedides per qualsevol projecte al sol·licitant en l'exercici fiscal actual i en els dos anteriors, amb indicació d'import, organisme, data de concessió, règim d'ajudes en què s'empara i objectiu de l'ajuda i costos subvencionats; o, si és el cas, declaració de no haver-ne rebuda cap. Així mateix, es declararà la intensitat màxima autoritzada per la Unió Europea per a cada ajuda d'estat concedida per als mateixos costos subvencionables i s'indicarà el percentatge que representa cada ajuda percebuda respecte als costos subvencionables. (Model disponible en la pàgina web ).  
f) Declaració responsable que acredite que el sol·licitant no està sotmés a les prohibicions per a obtenir la condició de persona beneficiària establides en l'article 13 de la LGS, no és deutor de la Generalitat per reintegrament de subvencions, complix amb els requisits exigits en la normativa reguladora, disposa de la documentació que així ho acredita i es compromet a mantenir-ne el compliment fins a la finalització del procediment (Model disponible en la pàgina web ).  
g) En el cas que el sol·licitant siga una empresa, declaració responsable del compliment de la normativa sobre integració laboral de persones amb discapacitat o, si és el cas, d'estar-ne exempt. (Model disponible en la pàgina web ).  
h) En el cas que el sol·licitant siga una empresa, declaració responsable, subscrita pel representant legal, sobre el compliment dels requisits establits en l'article 5 relatius a la condició de PIME, d'acord amb el model recollit en l'annex de la present ordre.  
i) Declaració responsable acreditativa que l'empresa no està en crisi.  
j) Si és el cas, documentació acreditativa de les circumstàncies rellevants per a la valoració de l'expedient.  
Els documents indicats en els apartats f, g i h es presentaran una única vegada i seran comuns per a totes les sol·licituds corresponents a les ordres d'ajudes que publique la Conselleria d'Indústria, Comerç i Innovació i siguen tramitades per l'IVEX en l'exercici 2011.  
6. Opcionalment, es podrà presentar des del moment de la presentació de sol·licituds d'ajuda la documentació corresponent a la justificació d'esta, i caldrà aportar els documents a què es referixen els apartats a) b), c) i d) de l'article 11 de la present ordre. No obstant això, la justificació haurà d'anar acompanyada necessàriament a la instància, en el cas d'actuacions subvencionables realitzades en el primer trimestre de 2011.  
7. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que d'acord amb esta ordre resulte exigible o es considere necessària per a resoldre, l'IVEX demanarà a l'interessat que, en el termini de 10 dies, esmene la falta o adjunte els documents preceptius, amb indicació que, si així no ho fa, es considerarà que ha desistit de la seua petició, després de la resolució prèvia, que haurà de ser dictada en els termes previstos en l'article 42 de l'esmentada llei.  
Els requeriments a què es fa referència en este article, així com qualsevol altre que poguera realitzar-se, s'efectuaran per fax o per correu electrònic al número de fax o l'adreça indicats pel sol·licitant en la sol·licitud normalitzada, sempre que quede constància de la recepció per aquell.  
8. Els sol·licitants podran haver iniciat l'execució dels seus projectes a partir de l'1 de gener de 2011 o fer-ho a partir de la sol·licitud, sense esperar que la concessió de l'ajuda es produïsca i sense que això prejutge la decisió que finalment s'hi adopte.  
9. El termini de presentació de sol·licituds serà l'establit per a cada tipus d'ajuda en els articles corresponents de la present ordre.  
Article 7. Criteris d'avaluació de les sol·licituds   
1. Per a la concessió de les ajudes, en el cas de les sol·licituds corresponents a associacions empresarials i consells reguladors de denominació d'origen, regulades en el capítol I, es valoraran els criteris d'avaluació especificats en l'article 17 de la present ordre.  
2. Per a la concessió de les ajudes, en el cas de les sol·licituds corresponents a grups de promoció, consorcis d'exportació o pimes que actuen agrupadament, regulades en el capítol III, secció primera, es valoraran aquells criteris d'avaluació especificats per a este tipus d'ajuda en l'article 27 de la present ordre.   
3. Per a la resta de sol·licituds, la resolució dels expedients s'efectuarà de forma conjunta per mitjà de prorrateig entre els beneficiaris de l'import global màxim fixat per a cada tipus d'acció en l'article 2 de la present ordre, amb les limitacions establides en cada cas.  
Article 8. Resolució de la concessió d'ajudes   
1. L'IVEX podrà demanar al sol·licitant l'aportació addicional d'altres documents o dades aclaridors que estime necessaris per a resoldre la sol·licitud presentada.   
2. Vista la proposta formulada per la Comissió de Valoració, integrada per personal tècnic de l'IVEX i elevada a través de la Direcció General d'Internacionalització, com a òrgan instructor, al conseller d'Indústria, Comerç i Innovació i vicepresident primer del Consell, este dictarà una resolució de concessió de l'ajuda que fixarà expressament la quantia i incorporarà, si és el cas, les condicions, obligacions i determinacions accessòries a què haja d'ajustar-se el beneficiari.  
3. Així mateix, podran establir-se terminis parcials perquè el beneficiari execute com a mínim un determinat percentatge del projecte i per a la justificació del compliment d'altres condicions.   
4. El termini màxim per a resoldre i notificar la resolució procedent serà de sis mesos comptats des de l'endemà de finalització del termini de presentació de sol·licituds.  
5. Transcorregut el termini sense que s'haja notificat resolució expressa, s'entendrà desestimada per silenci administratiu la sol·licitud de concessió de l'ajuda, sense perjudici de l'obligació de resoldre de l'article 43.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.   
6. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
7. De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i 10, 14, 44 i 46 de la Llei 29 /1998, de 13 de juny, Reguladora de la Jurisdicció Contenciosa Administrativa, les resolucions a què es referixen els paràgrafs anteriors esgoten la via administrativa i contra estes podrà interposar-se recurs de reposició davant de l'òrgan que va dictar l'acte, en el termini d'un mes, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar, en ambdós casos, des de l'endemà de la notificació de la resolució corresponent, o des del dia següent al que es produïren els efectes del silenci administratiu.   
8. Les subvencions concedides seran publicades en el Diari Oficial de la Comunitat Valenciana, amb indicació de convocatòria, programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.   
Article 9. Resolució d'incidències   
L'òrgan competent per a la concessió de les ajudes previstes en la present ordre resoldrà les incidències que es produïsquen amb posterioritat a la dita concessió i, en especial, els supòsits de:   
- Canvis de titularitat.   
- Pròrrogues per a l'execució del projecte i per al compliment de les condicions particulars de la concessió, amb caràcter excepcional.   
- Modificacions justificades del projecte inicial.   
- Pròrrogues del termini per a l'aportació de documents acreditatius de l'execució del projecte als efectes de justificació de l'ajuda.   
Article 10. Control de les accions   
La Direcció General d'Internacionalització, en col·laboració amb l'IVEX, realitzarà el control i seguiment de les accions a través de les comprovacions que considere necessàries.  
Article 11. Justificació de les ajudes   
1. La justificació de les ajudes s'efectuarà una vegada executat el projecte en la totalitat o en les fases previstes, d'acord amb la sol·licitud presentada i en els termes fixats per a la concessió de l'ajuda.   
2. Als efectes del que establix el punt anterior, els beneficiaris, en el termini establit per a cada tipus d'ajuda en els articles corresponents de la present ordre, llevat que per circumstàncies concurrents s'establisca un termini distint en la resolució de concessió de l'ajuda, hauran de presentar:  
a) Memòria de les activitats realitzades, justificativa del compliment de les condicions imposades en la concessió de la subvenció, amb indicació dels resultats obtinguts.  
b) Relació de justificants amb detall de les actuacions realitzades a què dóna suport esta subvenció i amb indicació de cada una de les despeses incorregudes, amb identificació del creditor i del document, l'import i la data d'emissió. (Model disponible en la pàgina web )  
c) Acreditació de l'import, la procedència i l'aplicació dels fons propis i d'altres subvencions i ingressos amb què, a més de la subvenció, hagen sigut finançades les actuacions. Amb esta finalitat, el beneficiari presentarà una declaració responsable detallada. (Model disponible en la pàgina web ).  
d) Originals o còpies compulsades dels justificants de les despeses realitzades: factures i la resta de documents de valor probatori equivalent, amb validesa en el tràfic juridicomercantil o amb eficàcia administrativa, justificatius de la despesa efectuada, expedits d'acord amb la normativa vigent. Les factures hauran d'incloure les dades formals que exigix per a la seua expedició el Reial Decret 1.496/2003, de 28 de novembre, pel qual s'aprova el Reglament que regula les obligacions de facturació, i es modifica el Reglament de l'Impost sobre el Valor Afegit.   
A efectes de justificació, es considera que la despesa subvencionable s'ha realitzat, encara que les factures no hagen sigut efectivament pagades amb anterioritat a la data de justificació. No obstant això, les factures en moneda estrangera hauran d'anar acompanyades de justificant bancari acreditatiu del canvi al qual s'efectua el pagament de la factura.  
En el cas que la documentació acreditativa de les despeses realitzades estiga redactada en idiomes diferents del castellà, valencià, anglés o francés, el beneficiari haurà d'aportar traducció de l'esmentada documentació al castellà o al valencià. L'empresa haurà de certificar la veracitat de la traducció aportada.  
e) En el cas que el beneficiari haja denegat expressament el seu consentiment perquè la Conselleria obtinga directament els corresponents certificats telemàtics, acreditació que el beneficiari es troba al corrent en el compliment de les seues obligacions tributàries i amb la Seguretat Social. L'article 23.3 del Reial Decret 887/2006, de 21 de juliol, pel qual s'aprova el Reglament de la Llei 38/2003, establix que el termini màxim de validesa dels certificats acreditatius del compliment d'obligacions tributàries i amb la Seguretat Social és de sis mesos, comptats des de la data de l'expedició.  
f) Acreditació, si és el cas, del compliment de les obligacions i condicions que s'hagueren establit en la resolució.  
g) Quan l'import de la despesa subvencionable supere la quantia de 12.000 euros en el supòsit de prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors o que per les especials característiques de les despeses subvencionables no hi haja al mercat suficient nombre d'entitats que subministren o presten el servici, i justificació de la que s'ha triat quan no recaiga en la proposta econòmica més avantatjosa, llevat que la despesa s'haguera realitzat amb anterioritat a la sol·licitud de la subvenció.   
3. L'IVEX podrà requerir la informació addicional que en cada cas estime necessària per a acreditar el compliment de les condicions imposades en la concessió de la subvenció.  
Quan s'observe l'existència de defectes esmenables en la documentació justificativa presentada pel beneficiari, se li comunicarà perquè en el termini de deu dies procedisca a la seua correcció.   
Els requeriments a què es fa referència en este article, així com qualsevol altre que poguera ser realitzat per l'IVEX, s'efectuaran per fax o correu electrònic al número o a l'adreça que s'indique en la sol·licitud, i s'haurà de guardarà constància de la recepció per part de l'interessat  
4. L'IVEX analitzarà la documentació justificativa de la realització de les accions previstes en la present ordre i elaborarà el corresponent informe tècnic que s'elevarà a la Direcció General d'Internacionalització amb caràcter previ a l'expedició dels certificats de comprovació i aprovació dels justificants i de la proposta de pagament, la minoració o la revocació de la subvenció concedida, si és el cas.  
Article 12. Obligacions del beneficiari   
Són obligacions del beneficiari:   
- Realitzar l'activitat que fonamenta la concessió de la subvenció.   
- Acreditar la realització de l'activitat, així com el compliment dels requisits i les condicions que determinen la concessió de l'ajuda.   
- Sotmetre's a actuacions de control financer que corresponguen a la Intervenció General de la Generalitat en relació amb les ajudes concedides.   
- Fer constar, de manera explícita en la difusió de les accions subvencionades, el suport de la Conselleria d'Indústria, Comerç i Innovació.   
- Comunicar, en qualsevol moment de la vigència de l'expedient, i en tot cas amb anterioritat a la justificació de l'actuació subvencionada, altres ajudes públiques o privades que haguera obtingut o sol·licitat per al mateix projecte amb posterioritat a la data de presentació de la sol·licitud.   
- Comunicar amb anterioritat a la concessió de l'ajuda sol·licitada, qualsevol altra ajuda acollida al Reglament de minimis, que haguera obtingut amb posterioritat a la presentació de la sol·licitud o de la documentació addicional requerida.  
Article 13. Minoració i resolució de l'ajuda concedida   
1. L'execució inadequada o la no-execució de part de l'actuació subvencionada, la insuficient justificació d'alguna de les despeses efectivament realitzades o la concessió d'altres ajudes públiques o privades amb posterioritat a la presentació de la sol·licitud, si en conjunt excedixen dels límits establits, podrà donar lloc a la minoració de la subvenció concedida.   
2. L'incompliment pel beneficiari de qualsevol dels requisits, les condicions i la resta de circumstàncies que originaren l'atorgament de la subvenció, així com l'incompliment de les obligacions imposades al beneficiari, donarà lloc a la incoació, per l'òrgan competent, del corresponent expedient, que podrà finalitzar, si és el cas, amb la resolució de la subvenció i l'arxiu de l'expedient i l'obligació de reintegrar les ajudes percebudes i els interessos de demora des del moment del pagament de la subvenció. En la tramitació del procediment es garantirà, en tot cas, el dret d'audiència de l'interessat, regulat en l'article 84 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, pel qual es concedirà als interessats un termini no inferior a 10 dies ni superior a 15 perquè presenten al·legacions o documents i justificants que estimen oportuns.  
TÍTOL II  
Suport a la realització d'accions de promoció per a la internacionalització dels productes valencians  
CAPÍTOL I  
Accions desenvolupades per associacions empresarials i consells reguladors de denominació d'origen de la Comunitat Valenciana  
Article 14. Beneficiaris   
Podran acollir-se a les ajudes previstes en este capítol els consells reguladors de denominació d'origen i les associacions empresarials, amb independència de la forma jurídica que adopten, radicats a la Comunitat Valenciana, que tinguen un pla sectorial o un pla de promoció exterior, així com els membres associats d'estos que tinguen la condició de pime, que tinguen el domicili social a la Comunitat Valenciana i que participen, en nom i per compte del consell regulador o associació de què són membres, en algunes de les accions conjuntes de promoció exterior subvencionables, organitzades pels esmentats consells reguladors o associacions, d'acord amb el que preveu l'article 11.2 de la Llei 38/2003, de 17 de novembre, General de Subvencions.   
Article 15. Accions susceptibles de suport i despeses subvencionables  
Seran susceptibles de suport les accions següents:   
1) Confecció de catàlegs i/o repertoris sectorials, així com d'un altre material promocional, destinats exclusivament al mercat exterior, que s'hauran d'editar en almenys dos idiomes, un d'ells diferent de les llengües oficials espanyoles.   
Quan l'entitat organitzadora siga una associació de caràcter nacional i en el catàleg o repertori es troben incorporades empreses no establides a la Comunitat Valenciana, la subvenció es reduirà proporcionalment a la part del catàleg o repertori imputable a les empreses valencianes.   
Podran tenir la consideració de despeses subvencionables les relatives a disseny, edició, maquetació, impressió i confecció del catàleg o repertori, o un altre material promocional, incloent-hi honoraris professionals.   
2) Participació agrupada de l'oferta valenciana en fires internacionals en l'exterior, així com accions específiques de promoció en mercats concrets organitzades o coordinades per l'IVEX, sempre que hi haja una participació de com a mínim sis empreses.  
Podran tenir la consideració de despeses subvencionables les relatives a:   
a) Contractació d'espai o decoració de l'estand, per part de l'associació, consell regulador de denominació d'origen o empreses participants.  
b) Desplaçament i allotjament d'un representant de l'associació o consell regulador de denominació d'origen que es desplace, sempre que es tracte de països que no formen part de la Unió Europea.  
c) Desplaçament i allotjament d'un representant de cada una de les empreses participants en la fira, sempre que es tracte de països que no formen part de la Unió Europea.  
3) Participació agrupada en missions comercials directes, missions exposició, viatges de prospecció i trobades empresarials, en les quals hi haja un mínim de sis pimes participants, l'objectiu de les quals siga l'obertura de nous mercats o la consolidació dels ja existents.  
Podran tenir la consideració de despeses subvencionables les relatives a:   
a) Desplaçament i allotjament d'un coordinador de la missió comercial, missió exposició, viatge de prospecció, o trobada empresarial.  
b) Desplaçament i allotjament d'un representant de l'empresa participant en la missió comercial, missió exposició, viatge de prospecció o trobada empresarial, que complisca l'agenda de treball elaborada en destí per l'entitat organitzadora de l'acció.  
c) Contractació de l'espai que es necessite, si és el cas, per part de l'associació, consell regulador de denominació d'origen o empreses participants.   
4) Missions inverses a certàmens firals internacionals celebrats a la Comunitat Valenciana, o missions a sectors concrets, l'objectiu de les quals siga l'atracció de compradors o prescriptors forans, potencials demandants directes de productes valencians, així com d'aquells professionals que per raó de la seua activitat puguen influir en la seua comercialització.   
Podran tenir la consideració de despeses subvencionables les relatives a:   
a) Desplaçament i allotjament del coordinador de la missió inversa.   
b) Desplaçament i allotjament de cada membre participant en la missió inversa.   
5) Missions comercials i viatges de prospecció d'empreses que individualment es desplacen a un determinat mercat, en el marc d'un pla país dissenyat i organitzat per una determinada associació sectorial, consell regulador de denominació d'origen de la Comunitat Valenciana, sempre que hi haja un mínim de participació en les esmentades missions de com a mínim sis empreses.  
Podran tenir la consideració de despeses subvencionables les relatives a desplaçament i allotjament d'un representant de l'empresa participant en la missió comercial o viatge de prospecció.  
6) Missions estudi o viatges de prospecció per part de l'associació o consell regulador de denominació d'origen.  
Podran tenir la consideració de despeses subvencionables les relatives a desplaçament i allotjament d'un representant que participe en la missió estudi o viatge de prospecció.  
Article 16. Presentació de sol·licituds i termini   
1. Les associacions i consells reguladors de denominació d'origen hauran de dirigir a la Direcció General d'Internacionalització una sol·licitud individual per cada una de les accions que integren el pla sectorial o de promoció exterior.  
2. Tant les associacions, els consells reguladors de denominació d'origen, com cada empresa que participa en les accions agrupades, hauran de presentar la documentació que s'establix amb caràcter general en l'article 6 de la present ordre.  
Addicionalment, les sol·licituds hauran d'anar acompanyades de certificat de l'òrgan competent de l'associació, consell regulador de denominació d'origen, on s'indique la relació d'empreses participants i que estes en són membres.  
3. El termini per a la presentació de les sol·licituds per a les associacions empresarials i consells reguladors de denominació d'origen finalitzarà el dia 15 d'abril de 2011.  
Article 17. Criteris d'avaluació de les sol·licituds  
1. Per a la concessió de les ajudes previstes en la present secció, s'avaluaran les sol·licituds valorant-se els següents criteris en la proporció que s'especifica per a cadascun:   
a) Qualitat del projecte: 50%  
- Nivell d'Internacionalització de l'acció a realitzar.  
- Impacte positiu sobre la millora de la competitivitat del sector.  
b) Característiques de l'associació o consell regulador sol·licitant: 30%  
- Esforç de promoció exterior basant-se en els recursos de l'associació o consell regulador.  
c) Adequació a les línies de la política industrial de la Conselleria d'Indústria, Comerç i Innovació: 20%  
2. Si hi haguera empat, s'atorgarà preferència per a la concessió de l'ajuda a aquells sol·licitants que acrediten ocupar, amb anterioritat a l'entrada en vigor de la present ordre, major percentatge de treballadors amb discapacitat en relació amb les seues plantilles respectives, o es comprometen a contractar un percentatge major de treballadors amb discapacitat durant el desenvolupament de l'acció subvencionada. La preferència serà aplicable en la forma prevista en l'article 6 del Decret 279/2004, del Consell.  
Article 18. Justificació de les ajudes   
1. Les associacions i els consells reguladors de denominació d'origen, a més de presentar la documentació general prevista en l'article 11, en la justificació de les subvencions per a la confecció de catàlegs i/o repertoris sectorials, destinats exclusivament al mercat exterior, hauran d'aportar necessàriament un exemplar del dit material.  
2. Llevat que per circumstàncies concurrents s'establisca un termini distint en la resolució de concessió de l'ajuda, el termini per a la presentació de la documentació justificativa finalitzarà:  
a) La justificació de les accions realitzades en el primer trimestre de 2011, entenent-se per tals aquelles l'inici de les quals es produïsca a partir de l'1 de gener, es presentarà juntament amb la sol·licitud de subvenció, en els termes previstos en l'article 6.6.  
b) Per a les accions realitzades en el segon trimestre, opcionalment, juntament amb la sol·licitud i si no és possible, el 30 de juny de 2011, entenent-se per tals aquelles l'inici de les quals es produïsca a partir de l'1 d'abril.  
c) Per a les accions realitzades en el tercer trimestre, el dia 7 d'octubre de 2011, entenent-se per tals aquelles l'inici de les quals es produïsca a partir de l'1 de juliol.  
d) Per a les accions realitzades en el quart trimestre, el dia 11 de novembre de 2011, entenent-se per tals aquelles l'inici de les quals es produïsca a partir de l'1 d'octubre.  
3. El pagament de les ajudes s'efectuarà a l'associació o al consell regulador i en corresponent a estos la distribució entre les pimes participants en els termes establits en la resolució de concessió de l'ajuda.  
CAPÍTOL II  
Accions desenvolupades per les cambres de comerç   
de la Comunitat Valenciana  
Article 19. Beneficiaris  
Podran acollir-se a les ajudes previstes en el present capítol les pimes amb domicili social a la Comunitat Valenciana, que participen en alguna de les accions de promoció exterior organitzades per les cambres de comerç de la Comunitat Valenciana (que poden consultar-se en la pagina web de l'IVEX).   
Article 20. Accions susceptibles de suport i despeses subvencionables   
Podran concedir-se subvencions per a finançar les següents actuacions organitzades per les cambres de Comerç de la Comunitat Valenciana.  
1) Participació agrupada en missions comercials, missions exposició, viatges de prospecció, i trobades empresarials, sempre que hi haja una participació mínima de com a mínim sis empreses. Podran tenir la consideració de despeses subvencionables:   
a) Contractació de l'espai d'exposició que es necessite, si és el cas, o decoració de l'estand.  
b) Desplaçament i allotjament d'un representant de l'empresa participant en la missió comercial, missió exposició, viatge de prospecció o trobada empresarial, que complisca l'agenda de treball elaborada en destí per l'entitat organitzadora de l'acció.  
2) Participació en fires en l'exterior, sempre que hi haja una participació mínima de com a mínim sis empreses. Podran tenir la consideració de despeses subvencionables:   
a) Contractació d'espai o decoració de l'estand.  
b) Desplaçament i allotjament d'un representant de l'empresa, sempre que es tracte de països que no formen part de la Unió Europea.   
3) Missions comercials i viatges de prospecció d'empreses que individualment es desplacen a un determinat mercat, en el marc d'un pla país dissenyat i organitzat per una determinada cambra de comerç de la Comunitat Valenciana, en col·laboració amb l'IVEX, sempre que hi haja una participació mínima d'almenys sis empreses.  
Podran tenir la consideració de despeses subvencionables les relatives al desplaçament i l'allotjament d'un representant de l'empresa participant en la missió comercial o viatge de prospecció.  
Article 21. Presentació de sol·licituds i termini   
1. Les empreses presentaran la documentació que s'establix amb caràcter general en l'article 6 de la present ordre.  
2. El termini de presentació de sol·licituds comprendrà des de l'endemà de la publicació d'esta ordre en el Diari Oficial de la Comunitat Valenciana fins al 15 d'abril de 2011.  
Article 22. Criteris de concessió d'ajudes  
La resolució dels expedients s'efectuarà de forma conjunta mitjançant prorrateig entre tots els beneficiaris de l'import global màxim fixat per a este tipus d'ajuda en l'article 2 de la present ordre.   
Article 23. Justificació de les ajudes  
1. Les empreses hauran d'aportar la documentació general prevista en l'article 11.   
2. Llevat que per circumstàncies concurrents s'establisca un termini distint en la resolució de concessió de l'ajuda, el termini per a la presentació de la documentació justificativa finalitzarà:  
a) La justificació de les accions realitzades en el primer trimestre de 2011, entenent-se per tals aquelles l'inici de les quals es produïsca a partir de l'1 de gener, es presentarà juntament amb la sol·licitud de subvenció, en els termes previstos en l'article 6.6.  
b) Per a les accions realitzades en el segon trimestre, opcionalment, juntament amb la sol·licitud, i si no és possible, el 30 de juny de 2011, entenent-se per tals aquelles l'inici de les quals es produïsca a partir de l'1 d'abril.  
c) Per a les accions realitzades en el tercer trimestre, el dia 7 d'octubre de 2011, entenent-se per tals aquelles l'inici de les quals es produïsca a partir de l'1 de juliol.  
d) Per a les accions realitzades en el quart trimestre, el dia 11 de novembre de 2011, entenent-se per tals aquelles l'inici de les quals es produïsca a partir de l'1 d'octubre.  
CAPÍTOL III  
Accions desenvolupades dins del Programa d'Internacionalització, per part de les xicotetes i mitjanes empreses (pimes), els consorcis d'exportació i/o el grups de promoció establits a la Comunitat Valenciana  
Secció primera  
Suport a plans estratègics duts a terme per consorcis d'exportació, grups de promoció o pimes que actuen agrupadament  
Article 24. Beneficiaris   
Podran acollir-se a les ajudes previstes en la present secció:   
a) Tant els consorcis d'exportació, com els grups de promoció que estiguen formats per un mínim de tres xicotetes i mitjanes empreses (pimes) i un màxim de huit cada un.   
b) Les pimes establides a la Comunitat Valenciana, integrants de grups de promoció sense personalitat jurídica pròpia, formats per un mínim de tres i un màxim de huit (pimes), que actuen agrupadament per a promocionar els seus productes o servicis als mercats exteriors.   
Article 25. Accions susceptibles de suport i despeses subvencionables  
1. Podran concedir-se subvencions per a finançar el pla estratègic del consorci o grup de promoció.   
2. Es consideren despeses subvencionables les següents:   
- Despeses de desplaçaments i estada al país de destí, del gerent o responsable de l'execució del pla estratègic, sempre que es tracte de països que no formen part de la Unió Europea.  
- Despeses externes de disseny i maquetació de material promocional associat directament amb el pla estratègic, així com l'adaptació del ja existent al mercat objectiu. S'exclou expressament l'elaboració de pàgines web.   
- Despeses corrents necessàries per a l'homologació i l'adaptació a les normes d'etiquetatge i altres pròpies del país de destí.  
- Despeses de contractació de promotors i demostradors.   
- Publicitat en mitjans estrangers.   
- Viatges de prospecció lligats directament a l'execució del pla estratègic, sempre que es tracte de països que no formen part de la Unió Europea.  
- Despeses relacionades amb la participació en fires en l'exterior.   
- Exposicions permanents en grans magatzems, botigues especialitzades i altres llocs comercials.   
- Desplaçament i allotjament de missions inverses de potencials compradors.   
- Compra de plecs.  
- Traducció a l'idioma local de documentació relacionada amb el desenvolupament del projecte.  
- Despeses de legalització de documents.  
- Altres accions promocionals com ara desfilades, jornades informatives o promocionals.  
Article 26. Presentació de sol·licituds i termini   
1. A més de la documentació que s'establix amb caràcter general en l'article 6 de la present ordre, les sol·licituds hauran d'anar acompanyades de:   
a) Pla estratègic del consorci o grup de promoció amb una duració de tres anys i que haurà de detallar les etapes a desenvolupar i executar per al llançament d'un producte en un nou mercat geogràfic, el cost de cada una de les accions i la distribució anual.   
b) En el cas de pimes integrants de grups de promoció sense personalitat jurídica pròpia: acord de col·laboració en forma de contracte o qualsevol altre document que acredite suficientment el compromís entre les empreses en relació amb el pla estratègic presentat, els compromisos d'execució assumits per cada membre del grup, així com l'import de subvenció a aplicar per cadascun.   
c) Declaració responsable sobre el compliment dels requisits establits en l'article 5 relatius a la condició de PIME de cada una de les empreses integrants del consorci d'exportació o grup de promoció, d'acord amb el model arreplegat en l'annex de la present ordre.   
2. El termini de presentació de sol·licituds comprendrà des de l'endemà de la publicació de la present ordre en el Diari Oficial de la Comunitat Valenciana fins al 15 d'abril de 2011.  
Article 27. Criteris d'avaluació de sol·licituds  
1. Per a la concessió de les ajudes previstes en la present secció, s'avaluaran les sol·licituds valorant-se els següents criteris en la proporció que s'especifica per a cadascun:   
a) Qualitat del pla estratègic: 50%  
- Solidesa i coherència del pla estratègic.  
- Caràcter innovador i diversificador del pla.  
- Impacte positiu sobre el sector .  
b) Característiques de l'empresa/ consorci/ grup sol·licitant: 30%  
- Esforç de promoció exterior basant-se en els recursos de l'empresa/consorci/ grup.   
c) Adequació a les línies de la política industrial de la Conselleria d'Indústria, Comerç i Innovació: 20%  
2. Si hi haguera empat, s'atorgarà preferència per a la concessió de l'ajuda a aquells sol·licitants que acrediten ocupar, amb anterioritat a l'entrada en vigor d'esta ordre, major percentatge de treballadors amb discapacitat en relació amb les seues plantilles respectives, o es comprometen a contractar un percentatge major de treballadors amb discapacitat durant el desenvolupament de l'acció subvencionada. La preferència serà aplicable en la forma prevista en l'article 6 del Decret 279/2004, del Consell.  
Article 28. Justificació de les ajudes  
1. A més d'aportar la documentació prevista amb caràcter general en l'article 11, s'haurà d'aportar memòria de les activitats realitzades, justificativa del compliment de les condicions imposades en la concessió de la subvenció, amb indicació dels resultats obtinguts.  
2. Llevat que per circumstàncies concurrents s'establisca un termini distint en la resolució de concessió de l'ajuda, el termini per a la presentació de la documentació justificativa finalitzarà el 7 d'octubre de 2011.  
Secció segona  
Programa de suport a la promoció exterior de les empreses de la Comunitat Valenciana  
Article 29. Beneficiaris   
Podran acollir-se a les ajudes previstes en la present secció les pimes amb domicili a la Comunitat Valenciana que participen:   
a) En algunes de les accions conjuntes de promoció exterior organitzades per l'IVEX (que poden consultar-se en la pagina web d'esta entitat) que tinguen com a finalitat el contacte amb potencials clients i la prospecció de nous mercats, sempre que es tracte de països que no formen part de la Unió Europea.  
b) En fires en l'exterior celebrades en països que no formen part de la Unió Europea, en les qual no hi haja presència agrupada per part de l'associació corresponent, ni pavelló oficial organitzat per l'ICEX.  
c) En congressos o fòrums internacionals, per a aquells sectors en què este siga el principal instrument de promoció exterior.  
Article 30. Accions susceptibles de suport i despeses subvencionables   
1. Podran concedir-se subvencions per a finançar les despeses relatives a les accions previstes en l'article 29 a) i que a continuació s'esmenten:  
1) Missions comercials, missions exposició, viatges de prospecció i trobades empresarials organitzades per IVEX. Podran tenir la consideració de despeses subvencionables:   
a) Contractació de l'espai d'exposició que es necessite, si és el cas, o decoració de l'estand.  
b) Desplaçament i allotjament d'un representant de l'empresa participant en la missió comercial, missió exposició, viatge de prospecció o trobada empresarial que complisca l'agenda de treball elaborada en destí per l'entitat organitzadora de l'acció.   
2) Participació en fires en l'exterior. Podran tenir la consideració de despeses subvencionables:   
a) Contractació d'espai o decoració de l'estand sent el límit de la sol·licitud de 15.000 euros.  
b) Desplaçament i allotjament d'un representant de l'empresa.  
2. Podran concedir-se subvencions per a finançar les despeses relatives a les accions previstes en l'article 29 b), i que a continuació s'esmenten:   
a) Contractació d'espai; el límit de la sol·licitud serà de 15.000 euros.  
3. Podran concedir-se subvencions per a finançar les despeses relatives a les accions previstes en l'article 29 c), i que a continuació s'esmenten:  
a) Quota d'inscripció en el congrés o fòrum internacional.  
b) Desplaçament i allotjament d'un representant de l'empresa.  
Article 31. Presentació de sol·licituds i termini   
1. El termini de presentació de sol·licituds per a les accions previstes en l'apartat a) de l'article 29, comprendrà des de l'endemà de la publicació de la present ordre en el Diari Oficial de la Comunitat Valenciana fins al 9 de setembre de 2011.   
2. Per a les accions previstes en els apartats b) i c) de l'article 29, el termini de presentació de sol·licituds comprendrà des de l'endemà de la publicació de la present ordre en el Diari Oficial de la Comunitat Valenciana fins al 15 d'abril de 2011.  
Article 32. Criteris de concessió d'ajudes   
La resolució dels expedients s'efectuarà de forma conjunta mitjançant prorrateig, entre tots els beneficiaris, de l'import global màxim fixat per a este tipus d'ajuda en l'article 2 de la present ordre.   
Article 33. Justificació de les ajudes  
1. Les empreses hauran d'aportar la documentació indicada en l'article 11.   
2. Llevat que per circumstàncies concurrents s'establisca un termini distint en la resolució de concessió de l'ajuda, el termini per a la presentació de la documentació justificativa finalitzarà:  
a) La justificació de les accions realitzades en el primer trimestre de 2011, entenent-se per tals aquelles l'inici de les quals es produïsca a partir de l'1 de gener, es presentarà juntament amb la sol·licitud de subvenció, en els termes previstos en l'article 6.6.  
b) Per a les accions realitzades en el segon trimestre, opcionalment, juntament amb la sol·licitud, i si és possible, el 30 de juny de 2011, entenent-se per tals aquelles l'inici de les quals es produïsca a partir de l'1 d'abril.  
c) Per a les accions realitzades en el tercer trimestre, el dia 7 d'octubre de 2011. entenent-se per tals aquelles l'inici de les quals es produïsca a partir de l'1 de juliol.  
d) Per a les accions realitzades en el quart trimestre, el dia 11 de novembre de 2011, entenent-se per tals aquelles l'inici de les quals es produïsca a partir de l'1 d'octubre.  
DISPOSICIONS ADDICIONALS  
Primera  
1. En el cas que els documents exigits que s'han d'adjuntar a la sol·licitud de concessió d'ajudes ja estigueren en poder de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que s'hi facen constar la data i l'òrgan o dependència on es presentaren o, si és el cas, s'emeteren, i que no hagen transcorregut més de cinc anys des de la finalització del procediment a què corresponguen.  
2. En els supòsits d'impossibilitat material d'obtenir el document, l'òrgan competent podrà demanar-ne al sol·licitant la presentació o, si de cas i manca, l'acreditació per altres mitjans dels requisits a què es referix el document.   
Segona  
1. En virtut del que establix l'article 7.3. del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'assenyala que les ajudes que es concedisquen d'acord amb el que preveu la present ordre, es concediran en el marc del Reglament (CE) núm. 1.998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE L 379/5 de 28 de desembre de 2006).  
2. Este règim d'ajudes no podrà aplicar-se a empreses que operen en els sectors determinats en el punt 1 de l'article 1 del mencionat reglament. Pot aplicar-se a les empreses que operen en la transformació i comercialització dels productes agrícoles que figuren en l'annex I del tractat, quan l'import de l'ajuda no es determine d'acord amb el preu o la quantitat de tals productes adquirits a productors primaris o comercialitzats per les empreses interessades, o si la concessió de l'ajuda no depén que es repercutisca totalment o parcialment sobre els productors primaris (agricultors), tal com establix l'article 1.1.c) del Reglament (CE) núm. 1998/2006.   
3. En tot cas, l'import de les mencionades ajudes no podrà fer que l'import total de les ajudes de minimis que reba l'empresa durant un període de tres exercicis fiscals siga superior al límit de 200.000 euros, que es reduïx a 100.000 euros en el cas de beneficiaris que operen en el sector del transport per carretera.  
4. Les ajudes que es concedisquen a l'empara de la present ordre no s'acumularen a cap ajuda pública corresponent a les mateixes despeses subvencionables, si l'esmentada acumulació dóna lloc a una intensitat d'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
5. Per a assegurar el compliment de les condicions recollides en el punt anterior, s'exigirà als sol·licitants una declaració sobre totes les ajudes publiques que tinguen concedides o sol·licitades per a esta mateixa acció, així com de les ajudes de minimis rebudes durant els dos exercicis fiscals anteriors i durant l'exercici fiscal actual.  
DISPOSICIONS FINALS  
Primera  
Es faculta el secretari autonòmic d'Indústria, Comerç i Innovació per a dictar les resolucions necessàries per al desplegament, l'eficàcia i l'execució de la present ordre.   
Segona   
La present ordre entrarà en vigor l'endemà de la publicació en el Diari Oficial de la Comunitat Valenciana.   
València, 3 de març de 2011  
El conseller d'Indústria, Comerç i Innovació   
i vicepresident primer del Consell,  
VICENTE RAMBLA MOMPLET  
ANNEX  
  
(\*) Totes les dades han de correspondre a l'últim exercici comptable tancat i es calcularan amb caràcter anual. El total de volum de negocis es calcularà sense l'Impost sobre el Valor Afegit (IVA) ni tributs indirectes. En empreses de nova creació que no han tancat encara els seus comptes, s'utilitzaran dades basades en estimacions fiables realitzades durant l'exercici financer.  
ANEXO  
  
(\*) Todos los datos deben corresponder al último ejercicio contable cerrado y se calcularán con carácter anual. El total de volumen de negocios se calculará sin el impuesto sobre el valor añadido (IVA) ni tributos indirectos. En empresas de nueva creación que no han cerrado aún sus cuentas, se utilizarán datos basados en estimaciones fiables realizadas durante el ejercicio financiero.NOTA EXPLICATIVA   
A) Efectius i límits financers que definixen les categories d'empreses  
1. Categoria de microempresa, xicotetes i mitjanes empreses (PIME), està constituïda per les empreses que ocupen menys de 250 persones i que tenen un volum de negocis anual que no excedix de 50 milions d'euros o un balanç general anual que no excedix de 43 milions d'euros.  
2. En la categoria de les PIME, es definix una xicoteta empresa com una empresa que ocupa menys de 50 persones i que té un volum anual de negocis o un balanç general anual que no supera els 10 milions d'euros.  
3. En la categoria de les PIME, es definix una microempresa com una empresa que ocupa menys de 10 persones i que té un volum anual de negocis o un balanç general anual que no supera els 2 milions d'euros.  
B) Tipus d'empreses considerats per a calcular els efectius i els imports financers  
Tipus 1: empresa autònoma   
L'empresa sol·licitant és autònoma si:  
- No posseïx una participació igual o superior al 25% (¹) en una altra empresa.  
- El 25% (1) o més d'esta no és propietat directa d'una altra empresa o organisme públic ni de diverses empreses vinculades entre si o diversos organismes públics, llevat de determinades excepcions (²)  
- I no elabora comptes consolidats ni està inclosa en els comptes d'una empresa que elabore comptes consolidats i, per tant, no és una empresa vinculada.  
Tipus 2: empresa associada  
L'empresa sol·licitant és associada d'una altra empresa si:  
- Posseïx una participació compresa entre el 25% (¹) i el 50% (¹) de la dita empresa,  
- O si la dita empresa posseïx una participació compresa entre el 25% (¹) i el 50% (¹) de l'empresa sol·licitant.   
- I l'empresa sol·licitant no elabora comptes consolidats que incloguen l'esmentada empresa per consolidació, ni està inclosa per consolidació en els comptes de la dita empresa ni en les de cap empresa vinculada a esta.  
Tipus 3: empresa vinculada  
Este tipus correspon a la situació econòmica de les empreses que formen part d'un grup que controla, directament o indirectament, la majoria del seu capital o drets de vot o que pot exercir una influència dominant sobre l'empresa.  
Una empresa sap, generalment, de forma immediata si està vinculada, en la mesura que ja està subjecta a l'obligació d'elaborar comptes consolidats o està inclosa per consolidació en els comptes d'una empresa obligada a elaborar comptes consolidats.  
(¹) En termes de participació de capital o de drets de vot, es tindrà en compte el més gran dels dos percentatges. A este percentatge s'afegirà el percentatge de participació que qualsevol altra empresa vinculada a l'empresa accionista posseïsca sobre l'empresa en qüestió.  
(²) Una empresa pot continuar sent considerada autònoma encara que s'arribe o se supere el límit del 25% quan corresponga a algun dels tipus d'inversors que s'indiquen a continuació (sempre que els inversors no siguen empreses vinculades a l'empresa sol·licitant):  
a) Societats públiques de participació, societats de capital de risc, persones físiques o grup de persones físiques que realitzen una activitat regular d'inversió en capital de risc (inversors providencials o business angels) i invertisquen fons propis en empreses sense cotització borsària, sempre que la inversió dels esmentats business angels en la mateixa empresa no supere 1.250.000 euros.  
b) Universitats o centres d'investigació sense fins lucratius.  
c) Inversors institucionals, inclosos els fons de desenvolupament regional.  
C) Com calcular els límits  
Les dades seleccionades per al càlcul del personal i els imports financers són les corresponents a l'últim exercici comptable tancat i es calculen sobre una base anual. Es tenen en compte a partir de la data en què es tanquen els comptes. El total de volum de negocis es calcularà sense l'Impost sobre el Valor Afegit (IVA), ni tributs indirectes.  
- Per a una empresa autònoma: les dades financeres i els efectius es basen únicament en els comptes de l'esmentada empresa.  
- Per a una empresa amb empreses associades: s'acumulen les dades de l'empresa amb les de les empreses associades. Les dades agregades seran proporcionals al percentatge de participació en el capital o en els drets de vot.  
- Per a una empresa vinculada a altres empreses: s'afig a les dades de l'empresa el 100% de les dades de les empreses a què està vinculada. Caldrà agregar proporcionalment les dades de les empreses que puguen estar associades a estes empreses vinculades.  
D) Com calcular els efectius i les unitats de treball anual  
Els efectius d'una empresa corresponen al nombre d'unitats de treball anual (UTA).  
Qui s'inclou en els efectius-  
- Els assalariats de l'empresa.   
- Les persones que treballen per a l'empresa que mantinguen una relació de subordinació amb esta i estiguen assimilades als assalariats d'acord amb la legislació.   
- Els propietaris que dirigixen la seua empresa.  
- els socis que exercisquen una activitat regular en l'empresa i gaudisquen d'avantatges financers per part de l'empresa.  
Els aprenents o alumnes de formació professional amb contracte d'aprenentatge o formació professional no es comptabilitzaran dins dels efectius.   
Una UTA correspon al nombre de persones que treballen en l'empresa, o per compte d'esta, a temps complet durant tot l'any de què es tracte. Els efectius es calculen en UTA. El treball de les persones que no hagen treballat durant tot l'any o ho hagen fet a temps parcial, independentment de la seua duració, així com el treball estacional, es comptabilitza en fraccions d'UTA.  
No es comptabilitza la duració dels permisos de maternitat o permisos parentals.